
	[bookmark: nev]FEHÉR DOMINIK
feherdomi@gmail.com
Gépészmérnöki
BSc, 7. félév
Nyíregyházi Egyetem

	
[bookmark: _GoBack]






Témavezető:
	Dr. Ravai-Nagy Sándor
műszaki oktató, NYE




Időzítőfékes prés tervezése

Kulcsszavak: Mechanikus karos prés; Időzítős reteszelő szerkezet; Végeselem módszer; Gyártástechnológia; Automatizálás
A dolgozatomban részletesen bemutatom az Eissmann Group Automotive Hungaria Kft. tevékenységeit és magát a céget, amely duális gyakorlati helyet biztosított számomra egyetemi tanulmányaim során. Fő témám a mechanikus karos prés átalakítása és gyártósorra történő telepítése. Alaposan elemzem a különböző prés típusokat, különös figyelmet fordítva a könyökemelő kialakítású présekre. Ismertetem a „Touareg Oberteil” gyártósort, melyre a prés telepítése történt, valamint az „Oberteil” (felső rész) összeszerelési folyamatát. Rávilágítok a prés jelentőségére és a gyártás során felmerülő három fő selejtokozó problémára.
Hangsúlyozom a felső szerszám felszereléséhez szükséges adapter megtervezését, részletesen kifejtem a kulcsfontosságú időzítős reteszelő szerkezet tervezési folyamatát, továbbá a prések rögzítési és telepítési követelményeit és megoldási módszereit. Ismertetem a fontosabb alkatrészeket, mint például a fogazott alkatrészt, a reteszelőt, valamint az SMC munkahengert, amelyet felhasználtam. Számításokat és méréseket végzek a munkahengerrel kapcsolatosan annak megállapítására, hogy megfelel-e a kitűzött feladatokra.
Részletes összeállítási modellt készítve a préseket hordozó alkatrészeken és felületeken terhelésvizsgálatokat hajtok végre hagyományos számítások és végeselem módszer alkalmazásával, hogy biztos legyek abban, hogy a megtervezett szerkezet elviseli a rá ható mechanikai terheléseket jelentős deformációk nélkül.
Külön hangsúlyt fektetek két fontos alkatrész gyártástechnológiájának kidolgozására, hagyományos számítási módszerek és számítógépes gyártástervezési eljárás alkalmazásával. Ezen alkatrészek megmunkálásához elvégzem a szükséges számításokat, elkészítem a műhelyrajzokat és a CNC programot. Lépésről lépésre haladva elérkezem a konstrukció összeállítási rajzának elkészítéséhez, amely tartalmazza a felhasznált alkatrészeket.
Fontosnak tartom az elvégzett munkavédelmi intézkedések feltüntetését, a tervezett szerkezetet védő burkolat kialakítását, valamint a prés szakszerű és balesetmentes használatának dokumentálását.
Zárásként bemutatok egy fejlesztési lehetőséget, amellyel nemcsak az időzítőfékes prés, hanem bármely más peremező prés automatizálása is megvalósítható a cégnél. Ezen tervek megvalósítása folyamatban van, és továbbfejlesztve hamarosan lehetőség nyílhat a pneumatikus működésű „Eissmann” prések implementálására is.



